
Narva Sotsiaaltöökeskuse poolt osutatavate teenuste raames toitlustamise maksumuse kehtestamine 

1. ASJAOLUD JA MENETLUSE KÄIK 
Narva Linnavalitsuse 10.09.2014 määruse nr 27 "Narva Sotsiaaltöökeskuse põhimäärus" kohaselt on Narva Sotsiaaltöökeskus hoolekandeasutus, mis osutab teenuseid sotsiaalselt vähekindlustatud isikutele, sealhulgas lapsed ja lastega perekonnad, puuetega ja eakad inimesed, toimetulekuraskustega täiskasvanud. 
Narva Sotsiaaltöökeskuse peamiseks eesmärgiks on kvaliteetsete sotsiaalteenuste osutamine Narva linnas, linnaelanike toimetuleku igakülgne toetamine ning toimetulekuraskuste ennetamiseks, kõrvaldamiseks või kergendamiseks abi osutamine ja sotsiaalsete erivajadustega isikute sotsiaalsele turvalisusele, arengule ja ühiskonnas kohanemisele kaasaaitamine. Lähtudes Sotsiaalhoolekande seaduse ja kehtivate õigusaktide nõuetest Narva Sotsiaaltöökeskus peab oma klientidele toitlustamise tagama järgmiste teenuste osutamisel: väljaspool kodu osutatav üldhooldusteenus, turvakoduteenus lastele, asendushooldusteenus, vältimatu sotsiaalabi teenus ja supiköögiteenus.
Narva Sotsiaaltöökeskus osutab väljaspool kodu üldhooldusteenust, mille eesmärk on turvalise keskkonna ja toimetuleku tagamine täisealisele isikule, kes terviseseisundist, tegevusvõimest või elukeskkonnast tulenevatel põhjustel ei suuda kodustes tingimustes ajutiselt või püsivalt iseseisvalt toime tulla. Sotsiaalhoolekande seaduse § 20 lõike 3 kohaselt teenuse osutamisel ööpäevaringselt tagab teenuseosutaja teenuse saajale majutamise ja toitlustamise.
Narva Sotsiaaltöökeskuse Turvakodu osakond osutab lastele turvakoduteenust, mille eesmärk on tagada lastele, kes vajab abi tema hooldamises esinevate puuduste tõttu, ajutist eluaset, turvalist keskkonda ja esmast abi. Narva Linnavolikogu 21.03.2013 määruse nr 12 "Laste turvakoduteenuse osutamise tingimused ja kord Narva linnas" § 3 lõike 1 kohaselt osutatakse teenust ööpäevaringselt             0-kuni 18-aastastele lastele, vajaduse korral ka teenusel olevat last hooldatavale isikule.                                 Sama paragrahvi lõike 5 punkti 1 kohaselt osutatav teenus tagab ööbimisvõimaluse ja toitlustamise. 
Samuti osutab Turvakodu osakond asendushooldusteenust, mille eesmärk on lastele nende põhivajaduste rahuldamiseks peresarnased elutingimused tagamine, turvalise ja arenguks soodsa elukeskkonna loomine ning lapse ettevalmistamine võimetekohaseks toimetulekuks täisealisena. 
Sotsiaalhoolekande seaduse § 8 lõike 1 alusel osutatakse isikule, kes on sattunud sotsiaalselt abitusse olukorda elatusvahendite kaotuse või puudumise tõttu, vältimatut sotsiaalabi, mis tagab vähemalt toidu, riietuse ja ajutise majutuse. Vältimatu sotsiaalabi klientidele tagatakse hädavajalik toit - väljastatakse toidupakk, mis sisaldab kiirnuudleid, teed, suhkrut, pasteeti ja leiba. Klient, kellel puuduvad sissetulekud saab üks kord päevas toidupakki senikaua, kuni ta ei ole enam elatusvahendite kaotuse või puudumise tõttu sotsiaalselt abitus olukorras. 
Narva Linnavolikogu 30.06.2010 määruse nr 26 "Supiköögiteenuse osutamise kord Narva linnas" alusel korraldab Narva linna Sotsiaalabiamet supiköögiteenuse osutamist. Teenust, mille eesmärgiks on tasuta toidu saamise võimaluse tagamine vähekindlustatud isikutele, kelle elukohaks on rahvastikuregistri andmetel Narva linn, osutab Narva Sotsiaaltöökeskus. 
Narva Sotsiaaltöökeskuse põhimääruse kohaselt osutatakse Narva Sotsiaaltöökeskuse teenuseid              Narva linna elanikele tasuta või vastavalt Narva Linnavalitsuse poolt kinnitatud hinnakirjale. Seoses toiduainete hindade kasvuga tuleb tunnistada kehtetuks Narva Linnavalitsuse 23.03.2016 korraldus              nr 334-k „Narva Sotsiaaltöökeskuse poolt osutatavate teenuste raames toitlustamise maksumuse kehtestamine“ ja kehtestada uued toitlustamise maksumused.

Narva Sotsiaaltöökeskuses on korraldatud toidu valmistamine keskuse köögi vahendusel.                           Narva Sotsiaaltöökeskuse poolt teostatud kalkulatsiooni alusel, mis on tehtud arvestades Sotsiaalministri määruse „Tervisekaitsenõuded toitlustamisele tervishoiu- ja hoolekandeasutuses“ nõudeid, on väljaspool kodu osutatava üldhooldusteenuse raames isiku toitlustamise maksumus                  3,50 eurot/päev,  turvakoduteenuse raames lapse toitlustamise maksumus on 2,60 eurot/päev,  asendushooldusteenuse raames lapse toitlustamise maksumus on 4,00 eurot/päev, kogukonnas elamise teenuse raames toitlustamise maksumus on 3,50 eurot/päev, toidupakk vältimatu sotsiaalabi teenuse raames on 1,75 eurot ja supiköögi ühe toiduportsjoni maksumus on 0,71 eurot.
 
2. ÕIGUSLIKUD ALUSED 
2.1. Kohaliku omavalitsuse korralduse seaduse § 30 lõike 3 kohaselt kehtestab linnavalitsus oma korraldusega linna asutuse poolt osutatavate teenuste hinnad, arvestades seejuures haldusmenetluse seaduse § 5 lõikes 3 sätestatut;
2.2. Sotsiaalhoolekande seaduse § 16 lõike 1 kohaselt võib sotsiaalteenuse osutamise eest võtta tasu. Kohaliku omavalitsuse üksus kehtestab enda osutatava sotsiaalteenuse eest võetava tasu tingimused ja suuruse. Tasu võtmise otsustab teenuse eest tasuv või teenust osutav asutus; 
2.3. Narva Linnavalitsuse 10.09.2014 määruse nr 27 "Narva Sotsiaaltöökeskuse põhimäärus"                            § 1 lõike 8 kohaselt teenused osutatakse Narva linna elanikele tasuta või vastavalt Linnavalitsuse poolt kinnitatud hinnakirjale;
2.4. Haldusmenetluse seaduse § 68 lõike 2 kohaselt haldusakti kehtetuks tunnistamise otsustab haldusorgan, kelle pädevuses oleks haldusakti andmine kehtetuks tunnistamise ajal.

3. OTSUS 
Kehtestada Narva Sotsiaaltöökeskuse poolt osutatavate teenuste raames toitlustamise maksumused: 
3.1. väljaspool kodu osutatava üldhooldusteenuse raames – 3,50 eurot/päev;
3.2. lapse toitlustamine turvakoduteenuse raames – 2,60 eurot/ päev; 
3.3. lapse toitlustamine asendushooldusteenuse raames – 4,00 eurot/ päev; 
3.4. kogukonnas elamise teenuse raames 3,50 eurot/päev;
3.5. toidupakk vältimatu sotsiaalabi teenuse raames – 1,75 eurot; 
3.6. supiköögi üks toiduportsjon - 0,71 eurot.

4. RAKENDUSSÄTTED 
4.1. Tunnistada kehtetuks Narva Linnavalitsuse 23.03.2016 korraldus nr 334-k                                               „Narva Sotsiaaltöökeskuse poolt osutatavate teenuste raames toitlustamise maksumuse kehtestamine“.
4.2. Korraldus jõustub teatavakstegemisest.
4.3. Korraldust rakendatakse alates 01.01.2020.a.
4.4. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.  

